Rooivleisbedryf: Statutêre heffing goedgekeur - AgriOrbit
Home Agri News Rooivleisbedryf: Statutêre heffing goedgekeur
Rooivleisbedryf: Statutêre heffing goedgekeur
Die Minister van Landbou, Bosbou en Visserye het die voortsetting van die voorgestelde statutêre heffing in die Suid-Afrikaanse rooivleisbedryf vir 'n tydperk van twee jaar tot 4 November 2020 goedgekeur.
Die heffing word as volg aangewend:
70% van die totale inkomste moet aan generiese funksies bestee word wat verbind word met verbruikersgemoedsrus, verbruikersopvoeding, navorsing en ontwikkeling, skakeling en produksie-ontwikkeling.
Die statutêre heffing sal verder vir 'n tydperk van twee jaar van toepassing wees ingevolge die volgende voorwaardes:
Die heffing sal deur die ouditeur-generaal geoudit word en die persentasie wat aan transformasie toegestaan word, moet duidelik aangetoon word.
Die surplusfondse mag nie deel van die Rooivleisbedryfsforum se fondse wees nie en sal ná die einde van die heffingsperiode met die goedkeuring van die minister aangewend word.
Die heffing moet apart hanteer word van ander fondse of bates wat onder die heffingsadministrateur se beheer is.
Die betrokke diensverskaffers wat statutêre fondse ontvang, moet 'n databasis van swart rolspelers en hul markaandeel op datum hou sodat die proses van transformasie in die rooivleisbedryf gemonitor kan word.
Die Nasionale Bemarkingraad het waarnemerstatus op die Rooivleisbedryfsforum se raad sowel as op die transformasie-subkomitee om te verseker dat aan die oorspronklike bedoeling van die aansoek voldoen word. – RPO Nuusbrief